**Co-teaching-log**

Formålet med co-teaching-loggen er at inspirere til fælles refleksion for de involverede parter ud fra nedenstående spørgsmål - det er tanken, at man drøfter de spørgsmål, som giver mening i den konkrete kontekst. På denne måde kan loggen fungere som et samarbejdsdokument, hvor man fastholder drøftelser og aftaler igennem alle faser i co-teaching-forløbet.

Co-teaching-loggen udarbejdes for følgende:

Deltagere:

Periode:

Klasse:

**1. Samarbejdskontrakt**

I denne fase mødes de involverede fagprofessionelle og drøfter forventninger til samarbejdet samt ønsker til det overordnede læringsfokus for klassen. I relation til læringsfokus aftales det, hvilke data der evt. skal indhentes inden første forberedelsesmøde, fx faglige test, elevprodukter eller observationer.

|  |  |
| --- | --- |
| **Rammer og roller** | **Noter** |
| Hvornår og hvordan forbereder og evaluerer vi? |  |
| Hvornår foregår den fælles undervisning? |  |
| Hvem laver dagsorden, tager referat og  processtyrer på vores møder? |  |
| **Indkredsning af læringsfokus** |  |
| Hvilke udfordringer/behov har klassen lige nu? |  |
| Hvordan ønsker vi at udvikle vores undervisning for at imødekomme klassens udfordringer/behov? |  |
| Hvilke overordnede mål vil vi have for co-teaching-forløbet? |  |
| **Data og kortlægning** |  |
| Hvilke data er relevante at medbringe/indsamle i forhold til udfordringer/behov og vores overordnede mål for forløbet? |  |
| Hvordan og hvornår indsamles disse data, så de er klar til vores første forberedelsesmøde? |  |
| **Fælles værdier og normer i klassen** |  |
| Hvilke normer og undervisningsværdier er de vigtigste for vores samarbejde i klassen? |  |
| Hvilke fælles spilleregler og rutiner er vigtige i undervisningen? |  |
| **Samarbejde, tillid og kommunikation** |  |
| Hvordan håndterer vi forskelligrettede  perspektiver og pædagogiske uenigheder? |  |
| Hvad gør vi for, at eleverne oplever os ligeværdige i undervisningen? |  |
| Hvad er vores forhåbninger til udbyttet af vores samarbejde? Hvad vil vi gerne lære? |  |

**2. Fælles forberedelse, undervisning og evaluering**

I denne fase undersøges data (elevernes udgangspunkt) og fokus indsnævres for, hvordan undervisningen skal styrkes i forløbet. Herefter planlægges og forberedes den konkrete undervisning i fælleskab, evt. med løbende anvendelse af lektionsplaner.

Samarbejdet bevæger sig mellem faserne planlægning, undervisning og evaluering, og de fagprofessionelle kan derfor med fordel drøfte refleksionsspørgsmålene flere gange og løbende justere undervisningen.

|  |  |
| --- | --- |
| **Fælles forberedelse** |  |
| Hvad skal eleverne lære? |  |
| Hvilke forudsætninger har eleverne for, hvad vi ønsker, de skal lære? Hvad fortæller data? |  |
| Hvilke materialer, arbejds- og organiseringsformer og roller (co-teaching-former) vil understøtte vores mål for undervisningen? Hvordan sikrer vi deltagelsesmuligheder for alle elever? |  |
| Hvilke tegn på læring (data) kan vi se efter undervejs i undervisningen? Og hvordan? |  |
| Hvordan inddrager vi eleverne? Forældrene? |  |
| Hvad skal vi som fagprofessionelle arbejde med at udvikle? Hvad kan vi hver især bidrage med? |  |
| Hvordan ser vores plan for undervisningen ud? |  |
| **Fælles undervisning og evaluering** |  |
| Hvilke tegn på læring (data) får vi øje på? |  |
| Hvad ser eleverne ud til at lære, som vi IKKE havde planlagt? |  |
| Hvilke elever overrasker fx ved ikke at lære som forventet eller ved at lære mere eller noget andet? |  |
| Hvilke materialer, arbejds- og co-teaching-former fungerer godt og mindre godt - og hvorfor? |  |
| Hvilke justeringer har vi behov for at lave? |  |
| Hvordan fungerer vores samarbejde - er der noget, som skal ændres? |  |

**3. Afrunding**

I denne fase evaluerer de fagprofessionelle både elevernes læring og egen udvikling i det samlede co-teaching-forløb. Her drøftes opfølgning og evt. nyt læringsfokus for klassen samt evt. nyt samarbejde for de involverede parter.

|  |  |
| --- | --- |
| **Afrunding** |  |
| Hvad har eleverne lært igennem forløbet? Hvilke mønstre i data kan vi se? |  |
| Hvad har vi som fagprofessionelle lært? |  |
| Hvilke elementer i undervisningen skal genbesøges - hvornår og hvordan? |  |
| Hvad er det næste eleverne skal lære (læringsfokus)? |  |
| Hvad er det næste vi som fagprofessionelle vil arbejde med at udvikle? |  |
| Hvordan har vores samarbejde fungeret - hvad har været stærkt, og hvad kan vi arbejde på at forbedre? |  |
| Hvordan vil vi videndele vores erfaringer med andre? |  |